# INFORMACIÓ PER A LES FAMÍLIES - CURS 2015 - 2016

### CALENDARI ESCOLAR

- Les classes comencen el dia 14 de setembre de 2015 i acabaran el 21 de juny de 2016.

* 1r. Trimestre: del 14 de setembre fins al 22 de desembre
* 2n. Trimestre: del 11 de gener fins al 18 de març.
* 3r. Trimestre: del 29 de març fins el 21 de juny.

- Els períodes de vacances són els següents:

. Nadal: del 23 de desembre al 7 de gener.

. Setmana Santa: del 21 de març al 28 de març.

- Seran dies festius:

* Els que determina el Departament d’Empresa i Ocupació:

Any 2015 – 12 octubre - 8 de desembre.

Any 2016 – 16 de maig.

* Les festes locals:
  + Any 2015 - S. Martí – 11 novembre .
  + Any 2016 - Roser de maig – 2 de maig.
* Festes de lliure disposició acordades pel Consell Escolar Municipal:
  + Any 2015 – 7 de desembre
  + Any 2016 – 8 de gener, 8 de febrer, 29 d’abril.

### HORARI DE CLASSES

L’horari marc de l’institut pel proper curs és de Dilluns a Divendres de 8:00 a 14:40 h.

|  |  |
| --- | --- |
| **HORES** | **TIPUS** |
| 08:00 – 09:00 h | Lectiva |
| 09:00 – 10:00 h | Lectiva |
| 10:00 – 10:25 h | Pati 1 |
| 10:25 – 11:25 h | Lectiva |
| 11:25 – 12:25 h | Lectiva |
| 12:25 – 12:40 h | Pati 2 |
| 12:40 – 13:40 h | Lectiva |
| 13:40 – 14:40 h | Lectiva |

- La porta de l’institut s’obre a les 7:55 h. i es tanca a les 8:10h.

- Per poder sortir del centre durant les hores de classe, els nois i noies han de portar una autorització signada pel pare, la mare o el tutor legal. Si són alumnes de 1r. o 2n. curs, és preferible que els vinguin a buscar.

- Durant les hores d’esbarjo, els estudiants de l’E.S.O. no poden sortir del recinte escolar.

- De forma circumstancial i per raons d’organització, pot ser que els alumnes de 3r. i 4rt. d’E.S.O i de Batxillerat entrin una hora més tard o acabin una hora abans.

- Batxillerat: Els estudiants de 2n. tenen la tutoria del Treball de Recerca en horari de tarda i els estudiants de 1r. tindran programades, de forma periòdica, algunes activitats lectives en horari de tarda.

### INFORMACIÓ ACADÈMICA

- En finalitzar cada avaluació (finals de desembre, finals de març i juny), els alumnes rebran un informe amb les qualificacions obtingudes en les diferents matèries. El pare, mare o tutor legal ha de signar aquest informe i retornar-lo al tutor.

- En l’informe de final de curs s’indica també si el noi o noia ha de presentar-se a la convocatòria extraordinària de setembre. El pas de curs es decideix al juny pels alumnes que tenen el curs aprovat, i al setembre pels qui s’han de presentar a l’avaluació extraordinària.

- A començaments de novembre, un cop realitzada l’avaluació inicial, es convocaran reunions dels pares i mares de cada grup amb els tutors.

- L’institut disposa d’un Entorn Virtual d’Aprenentatge (Fronter) al qual accedeix cada alumne/a amb un codi personal; estarà operatiu a partir del mes d’octubre.

- Al llarg del curs, hi ha algunes activitats lectives obligatòries que es realitzen fora del centre; en cada ocasió el professor responsable informa per escrit a la família sobre la data i condicions de realització.

**ASPECTES BÀSICS DE LES NORMES DE TREBALL I CONVIVÈNCIA**

- La formació personal i l’estudi són el dret i el deure bàsics de tots els nois i noies matriculats a l’institut. Les normes de treball i convivència serveixen per l’exercici d’aquests drets i el control de les obligacions, en un marc de respecte individual i col·lectiu.

- L’assistència a classe és **OBLIGATÒRIA** a tots el nivells educatius (ESO i Batxillerat); la família ha de comunicar al tutor (tel. 936911200) les absències que es produeixin i posteriorment signar la corresponent justificació.

La família pot consultar a l’Entorn Virtual d’Aprenentatge les absències i/o incidències del seu fill/a., així com l’agenda de classe. El tutor informarà també periòdicament els pares o tutors de les absències no justificades dels seus fills.

Els estudiants de batxillerat perden el dret a l’avaluació contínua si falten a classe de forma reiterada.

- Els nois i noies han de portar cada dia el material necessari per treballar (llibres, llibretes o fulls de paper, estoig, ordinador carregat,....); han de tenir també una agenda que és una eina bàsica per la seva organització personal i per la comunicació entre el tutor i els professors amb la família (justificació d’absències, sol·licitar entrevistes, comunicació d’incidències,...). Els tutors tenen un horari per les entrevistes amb les famílies que es comunicarà posteriorment.

- En cas d’indisposició o d’ accident, ens posarem en contacte amb la família; si cal, portarem l’alumne al metge (ambulatori de la Seguretat socials els nois i noies de 1r. i 2n. ESO, Centre Assistencial Bruguers els de 3r. i 4rt. ESO i Batxillerat). És important doncs que els telèfons de contacte estiguin actualitzats.

- Els telèfons mòbils, reproductors de música i altres aparells d’us habitual entre els joves, no són necessaris per les activitats que es fan a l’institut; és més: constitueixen una important font de distracció. **Els telèfons mòbils** **han d’estar apagats** i desats a la motxilla durant tota la jornada escolar i **no es poden fer servir** per a cap de les seves utilitats mentre els alumnes estan al centre. Per altra banda, el centre no pot fer-se càrrec de les possibles pèrdues o incidents que es produeixin amb els objectes personals dels alumnes.

- A la pàgina web del centre <http://www.xtec.cat/centres/a8031757/>, trobareu el document amb les normes de treball i convivència.

Els tutors, coordinador i membres de l’equip directiu estem a disposició de les famílies per qualsevol aclariment, consulta, informació que vulguin plantejar.